CELEX: 62011CO0483
Language: sk
Date: 2011-12-14
Title: Uznesenie Súdneho dvora (šiesta komora) zo 14. decembra 2011.#Andrei Emilian Boncea a iní (C-483/11) a Mariana Budan (C 484/11) proti Statul român.#Návrh na začatie prejudiciálneho konania: Tribunalul Argeş - Rumunsko.#Návrh na začatie prejudiciálneho konania - Články 43, 92 ods. 1 a článok 103 ods. 1 Rokovacieho poriadku - Charta základných práv Európskej únie - Odškodňovanie osôb, ktoré boli odsúdené na politickom základe počas komunistického režimu - Právo na náhradu vzniknutej nemajetkovej ujmy - Nevykonanie práva Únie - Zjavný nedostatok právomoci Súdneho dvora.#Spojené veci C-483/11 a C-484/11.

Uznesenie Súdneho dvora (šiesta komora) zo 14. decembra 2011 – Boncea a i./Rumunsko
      (spojené veci C‑483/11 a C‑484/11)
      „Návrh na začatie prejudiciálneho konania – Článok 43, článok 92 ods. 1 a článok 103 ods. 1 rokovacieho poriadku – Charta základných práv Európskej únie – Odškodňovanie osôb, ktoré boli odsúdené na politickom základe počas komunistického režimu – Právo na náhradu vzniknutej nemajetkovej ujmy – Nevykonanie práva Únie – Zjavný nedostatok právomoci Súdneho dvora“
      Prejudiciálne otázky – Právomoc Súdneho dvora – Hranice – Návrh na výklad Charty základných práv Únie – Vnútroštátna právna úprava, ktorá nepredstavuje opatrenie na vykonanie práva Únie – Nedostatok právomoci Súdneho dvora (článok 6 ods. 1 ZEÚ, článok 267 ZFEÚ; Charta základných práv Európskej únie, článok 51
         ods. 1) (pozri body 28, 30 – 35 a výrok)
      
      Predmet
      
         
               Návrh na začatie prejudiciálneho konania – Tribunalul Argeş – Výklad článku 5 Dohovoru o ochrane ľudských práv a základných
                  slobôd a článku 8 Všeobecnej deklarácie ľudských práv – Odškodňovanie osôb, ktoré boli odsúdené na politickom základe počas
                  komunistického režimu – Prípustnosť vnútroštátnej právnej úpravy obmedzujúcej právo na náhradu vzniknutej nemajetkovej ujmy
               
            Výrok
      Súdny dvor Európskej únie zjavne nie je príslušný odpovedať na otázky, ktoré položil Tribunalul Argeş (Rumunsko) svojimi rozhodnutiami
         zo 4. apríla a 4. júla 2011.